ואמר משה לעמה לא אכל אנה לודי סבל יתכון יהוה אלהכון סגה יתכון והאתון יומן ככו<כ>בי שומיה לסגי יהוה אלהי אבהתכון יוזף עליכון כותכון אלף זבנים ויברך יתכון כמה דמלל לוכון איך אסבל לודי טרחיכון טפשיכון ותיגרניכון הבו לוכון גברים חכמים ונעירים וידעים לשבטיכון ואשבינן בראשיכון ואגיבו ואמרו טב מלולה דמללת למעבד ונסב ית ראשי שבטי<כ>ון גברים חכימים וחכמים ויהב יתון ראשים עליהון רבני אלפים ורבני מואן רבני חמשים ורבני עסרואן וספרים לשבטיון ופקד ית פשוריון למימר שמעו בין אחיכון ותפשרון קשט בין אנש ובין אחיו ובין תותבה לא תכרון אפים בפשרון כזעור כרב תשמעון לא תבעתון מן אפי אנש הלא פשרונה לאלהים הוא וממללה דיקשה מנוכון ותקרבונה לידי ואשמענה ופקד יתון ית כל ממלליה דיעבדון